amera TerBall de Model Rai anno fa ar MukandminSEMIndant UmdatLundellHukum
घर पहुँचकर पता लगा मेरे पतिदेव प्रयाग नहीं आये हैं। दादा आशंका से बेचैन हो गये । सबसे अधिक खतरा लड़ाई के रँगरूटोंमें शामिल हो जाने का था। मेरी सास बीच-बीच में छिप-छिप कर रोया करती थीं। मैं उन्हें समझाती पर उनकी समझ में कैसे आता । बुढ़ापे की इकलौती सन्तान की सुधि की आहट से ही उनकी आखें गीली होने लगती थीं । दादा ने गाँव के लोगों को पत्र लिखेइधर-उधर जो रिश्तेदार थे उन्हें सूचनायें दीं और पता लगाया । आठ-दस दिन के बाद नागपुरसे : सूचना मिली कि वे वहाँ हैं और भाराम से हैं । उन्हें प्रयाग वापस भेजने की चेष्टा की जा रही है। समझाया, बुझाया जा रहा है पर दादा के कारण उनकी लौटने की इच्छा नहीं हो रही । मुझे आश्चर्य हुआ -- दादा को जो संतोष और निश्चिन्तता यह खबर पाकर होनी चाहिए थी वह नहीं हुई । चिट्ठी पाकर वह उल्टे और आग-बबूला हो गये । तरहतरह की उल्टी-सीधी गालियाँ पतिदेव को दे रहे थे और बार-बार अपनी नाक के कट जाने की घोषणा भी कर देते थे। मुझे बाद में सांस से
पिता जी का था । वहाँ किसी मिल में 'लेबर श्राफ़ीसर' थे । दादा उनसे बिल्कुल दूर रहना चाहते थे उसी विरोधी और खानदानी प्रतिद्वन्द्वी के घर जाकर उनका लड़का पड़ा रोटियाँ तोड़ रहा है। दिल दुखने की बात थी । पत्र में यह भी लिखा था कि यदि वह अकेले आने को तैयार न हुए तो प्रकाश के साथ उन्हें भेज दिया जायगा । दादा निश्चित रहें - वे बम्बई जाने का हठ अवश्य कर रहे हैं पर बम्बई जाने न पायेंगे !!
मेरे ससुर के लिये यह सब असह्य था । न जाने कौन सा मर्मान्तक आक्रोश उन के भीतर वेग से छलछला उठा था । क्या करना चाहिये - क्या नहीं यह वे तय न कर पा रहे थे । मेरी सास से पूछने लगे - 'अब ! अब क्या करना चाहिये । भाग कर गया भी तो कहाँ और किसके यहाँ ! फेल हर साल हुआ करता था । क्या मैं खा जाता ? जिनका अहसान मैं कभी नहीं लेना चाहता उन्हीं शत्रुओं के घर जाकर पड़ा है। और कोई ठौर न मिला ।
सास को अपार निश्चिन्तता हो रही थी यद्यपि अन्धा आँख पा लेने तक एतवार नहीं कर पाता । उनकी गीली आँखें और रोते हुए उच्छ्वास अब सूख चले थे । बोलीं- 'काहे का अपमान ! वे लोग कोई दूसरे हैं ! अपना ही खून मांस हैं। उनसे पूछ कर जो रुपया उनका किशोर ने खर्च कराया हो वह दे देना। इसमें कंजूसी न करना । प्रकाश बड़। चतुर है । वह जरूर किशोर को लाकर यहाँ छोड़ जायगा । उसके बाप को छुट्टी मिले न मिले पर उसकी छुट्टियाँ होंगी । तुम एक तार दे दो कि वे लोग किशोर को अकेला न छोड़ें । इधर उधर हो गया तो जिन्दगी भर का रोना हो जायगा। मैं मन ही मन फिक्र से मरी जा रही थी । भगवान् ने रक्षा कर ली । अब तुम न बिगाड़ना ।
दादा ने कहा - 'वह यहाँ आ जाय । मैं कुछ न बोलूँगा। नहीं पढ़ना चाहता न पढ़े, पर घर पर रहे। खाने का बहुत है । बहू पढ़ी-लिखी
है । हिसाब-किताब रक्खेगी। मैं ताली ताला सब सौंप कर इन्हीं लोगों पर छोड़ दूँगा । मुझे कुछ कहना सुनना